Аԥсны Аҳәынҭқарра Ахада Аслан Бжьаниа Шьамтәылатәи Арабтә Республикаҟны иҟоу Аԥсны Аҷыдалкаатәи Азинмчызмоуи ацҳаражәҳәаҩ Баграт Хәытаба дидикылеит.
Аҳәынҭқарра ахада Дамаск иҟоу адипломатиатә хаҭарнакра аусура дазҵааит.
Баграт Хәытаба Ахада адырра ииҭеит Ацҳаражәҳәарҭеи Шьамтәыла аиҳабыреи русеицуреи, Арабтә Республикеи Аԥсны Аҳәынҭқарреи реиҳабыратә усбарҭақәеи ганрацәалатәи реимадарақәа рырҭбааразы имҩаԥнаго аусуразы.
Баграт Хәытаба Аԥсны Ахада иҭабуп ҳәа еиҳәеит Ацҳаражәҳәарҭа аусура хаҭәааны амҩаԥгаразы иҟаиҵо ацхыраареи адгылареи рзы.
Аиԥылара далахәын Адәныҟатәи аусқәа рминистр ихаҭыԥуаҩ Иракли Ҭыжәба.
Возврат к списку